KOMMISSIONENS BESLUTNING af 13. december 1995 om godkendelse af Finlands program for overvågning af infektiøs hæmatopoietisk nekrose for 1996 og om fastsættelse af EF's tilskud (Kun den finske udgave er autentisk) (96/56/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 24, stk. 6, og
ud fra følgende betragtninger:
I henhold til beslutning 90/424/EØF kan der ydes EF-tilskud til overvågning af infektiøs hæmatopoietisk nekrose (IHN);
ved brev har Finland forelagt et program for overvågning af denne sygdom;
programmet, som er ændret i henhold til brev af 27. juli 1995, er blevet behandlet og har vist sig at være i overensstemmelse med beslutning 90/638/EØF af 27. november 1990 om fastsættelse af EF-kriterier for foranstaltninger til udryddelse og overvågning af en række dyresygdomme (3), ændret ved direktiv 92/65/EØF (4);
dette program står på listen over programmer for udryddelse og overvågning af dyresygdomme, hvortil der kan ydes EF-tilskud i 1996, jf. Kommissionens beslutning 95/434/EF (5);
på baggrund af programmets betydning for, at EF's dyresundhedsmæssige mål nås, bør EF's tilskud fastsættes til 50 % af de af Finland afholdte udgifter, dog højst 145 000 ECU;
EF's tilskud tildeles, hvis foranstaltningerne gennemføres og myndighederne sender alle de nødvendige oplysninger inden udløbet af de fastsatte frister;
de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Det program for overvågning af IHN, som Finland har forelagt, godkendes for perioden 1. januar til 31. december 1996.
Artikel 2
Finland sætter den 1. januar 1996 de nødvendige love og administrative bestemmelser i kraft for at iværksætte det program, der er nævnt i artikel 1.
Artikel 3
1. EF's tilskud fastsættes til 50 % af de af Finland afholdte udgifter til gennemførelse af det program, der er nævnt i artikel 1, dog højst 145 000 ECU.
2. EF's tilskud tildeles:
- efter at Kommissionen har fået forelagt en kvartalsrapport om programmets forløb og de afholdte udgifter
- efter at Kommissionen senest den 1. juni 1997 har fået forelagt en endelig rapport om den tekniske gennemførelse af programmet med udgiftsbilag.
Artikel 4
Denne beslutning er rettet til Republikken Finland.
Udfærdiget i Bruxelles, den 13. december 1995.